Il-President ta' Malta Dr George Abela, kien wieħed mill-ħafna li nħasad malli sema' bl-aħbar tar-riżenja tal-Papa Benedittu XVI. Intervistat minn Newsbook, il-President Abela iddeskriva lill-Papa bħala kuraġġuż għaliex ma tantx hemm nies fil-poter li lesti jċedu posthom. Bi tbissima, Dr Abela ftakar fiż-żjara li l-Papa Benedittu għamel f'April 2010 meta malli wasal f'Malta, u sema l-banda ddoqq l-Innu Malti, dar fuq il-President u beda jistaqsih itkar dettalji dwar l-Innu. Intant, kienu bosta l-mexxejja politiċi tad-dinja li kkumentaw dwar din id-deċiżjoni. Giorgio Napolitano: President tal-Italja: Iddeskriva d-deċiżjoni tal-Papa Benedittu bħala "kuraġġuża u responsabbli". Barack Obama, President tal-Istati Uniti tal-Amerika: Irringrazzjah tal-ħidma flimkien u awgura lill-kardinali li se jkunu qed jagħżlu s-suċċessur tiegħu. Angela Merkel, Kanċillier tal-Ġermanja: ddeskriviet lill-Papa Benedittu bħala wieħed mill-ikbar ħassieba reliġjużi ta' dawn iż-żminijiet. Qalet li għaraf l-importanza tad-djalogu u saħħaħ ir-relazzjoni mal-Knisja Ortodossa u ħa b'idejn il-Lhud u l-Musulamani. Francois Hollande, President ta' Franza: Qal biss li jirrispetta d-deċiżjoni tal-Papa u ma jridx jgħaddi iktar kummenti dwar kwistjonijiet marbuta mal-Knisja. Herman Van Rompuy, President tal-Unjoni Ewropea: Fi tweet qal li l-pontifikat tal-Papa kien qasir imma diffiċli. Ammirah tad-deċiżjoni li ħa u li tmur kontra t-tradizzjoni tal-Knisja. Ir-Rabbi tal-Iżrael: Qal li f'dawn it-tminn snin il-Knisja Kattolika kellha relazzjoni tajba mal-Lhud. Jittama li din tibqa' hemm. Ritratti: Daniel Balzan .td_uid_3_5ee4dfb017b2e_rand.td-a-rec-img{text-align:left}.td_uid_3_5ee4dfb017b2e_rand.td-a-rec-img img{margin:0 auto 0 0} #td_uid_4_5ee4dfb017f7c .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/IMG_4108-80x60.jpg) 0 0 no-repeat}#td_uid_4_5ee4dfb017f7c .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/IMG_4140-80x60.jpg) 0 0 no-repeat} 1 minn 2